

ประกาศโรงเรียนบ้านดอนธูป

เรื่อง ประกาศเลื่อนการเปิดภาคเรียนที่ ๑ ปีการศึกษา ๒๕6๔

…………………………………….

อาศัยประกาศจากหนังสือสำนักงานเขตพื้นที่การศึกษาประถมศึกษาสุราษฎร์ธานี เขต ๑ ที่ ศธ 04163/1548 ลงวันที่ 31 พฤษภาคม 2564 ตามหนังสือที่อ้างอิงถึง สำนักงานเขตพื้นที่การศึกษาประถมศึกษาสุราษฎร์ธานี เขต 1 แจ้งให้สถานศึกษาถือกำหนดวันที่ 14 มิถุนายน 2564 เป็นวันเปิดภาคเรียนที่ 1 ปีการศึกษา 2564 ตามประกาศกระทรวงศึกษาธิการ เรื่อง การเลื่อนเปิดภาคเรียนที่ 1 ปีการศึกษา 2564 ลงวันที่ 19 พฤษภาคม 2564 เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ของจังหวัดสุราษฎร์ธานี โดยเฉพาะอำเภอเมือง อำเภอกาญจนดิษฐ์ อำเภอดอนสัก อำเภอเกาะสมุย และอำเภอเกาะพะงัน ยังไม่คลี่คลาย ความละเอียดแจ้งแล้วนั้น บัดนี้ สำนักงานเขตพื้นที่การศึกษาประถมศึกษาสุราษฎร์ธานี เขต ๑ ได้พิจารณาจากผลการประเมินตนเองของสถานศึกษาในระบบ Thai Stop Covit Plus (TSC+) และรูปแบบการจัดการเรียนการสอนของสถานศึกษา ประกอบด้วยกับสถานการณ์การแพร่ระบาดของโรคติดเชื้อไวรัสโคโรนา 2019 ของจังหวัดสุราษฎร์ธานี มีแนวโน้มคลี่คลายไปในทางที่ดีขึ้น จึงขอเลื่อนการเปิดภาคเรียนจากกำหนดการเดิมมาเป็น **วันที่ 7 มิถุนายน 2564** โดยให้สถานศึกษาสามารถจัดการเรียนการสอนตามรูปแบบ Online, On-Air, On-Demand และ On-Hand ที่สอดคล้องเหมาะสมกับบริบทของตนเอง เว้นแต่การจัดการเรียนการสอนในรูปแบบ On-Site

 ทางโรงเรียนบ้านดอนธูป จึงขอเลื่อนการเปิดภาคเรียนที่ 1 ปีการศึกษา 2564 **จากเดิมวันที่ 14 มิถุนายน 2564 เป็นวันที่ 7 มิถุนายน 2564** โดยการจัดการเรียนการสอนแบบ On-Hand ผสมการจัดการสอนแบบ Online

 ในการนี้ทางโรงเรียนบ้านดอนธูปจึงจัดประชุมผู้ปกครองแบบ Social Distancing ในภาคเรียนที่ 1 ประจำปีการศึกษา 2564 เพื่อชี้แจงและอธิบายเรื่องต่างๆ โดยให้ผู้ปกครองมาประชุม พร้อมรับใบงาน หนังสือเรียน เงินค่าอาหารกลางวัน เงินค่าเครื่องแบบนักเรียน และนมโรงเรียน ในวันที่ 6 มิถุนายน 2564 ตามช่วงเวลาที่แนบเอกสารท้ายประกาศนี้

จึงประกาศมาเพื่อทราบโดยทั่วกัน

 ประกาศ ณ วันที่ 2 เดือน มิถุนายน พ.ศ. ๒๕๖๔



 (นายอภิเดช จิตรมุ่ง)

 ผู้อำนวยการโรงเรียนบ้านดอนธูป

 โรงเรียนบ้านดอนธูป

 โทรศัพท์ 077-415107

 ผอ.อภิเดช 086-6894050

**กำหนดการประชุมผู้ปกครองนักเรียนโรงเรียนบ้านดอนธูป**

**วันอาทิตย์ที่ 6 มิถุนายน 2564**

**ช่วงเช้า**

เวลา 09:30-10:30 น. - อนุบาล 1 ห้อง 121 อาคาร 1

 - อนุบาล 2 ห้อง 122 อาคาร 1

 - อนุบาล 3 ห้อง 123 อาคาร 1

**ช่างบ่าย**

เวลา 13:00-14:00 น - ชั้นประถมศึกษาปีที่ 1 ห้อง 121 อาคาร 2

 - ชั้นประถมศึกษาปีที่ 2 ห้อง 122 อาคาร 2

 - ชั้นประถมศึกษาปีที่ 3 ห้อง 123 อาคาร 2

. - ชั้นประถมศึกษาปีที่ 4 ห้อง 221 อาคาร 2

 - ชั้นประถมศึกษาปีที่ 5 ห้อง 222 อาคาร 2

 - ชั้นประถมศึกษาปีที่ 6 ห้อง 223 อาคาร 2

**หมายเหตุ**  -การรับนมโรงเรียนหลังจากผู้ปกครองเสร็จการรับใบงานและอื่นๆตามห้องต่างๆแล้ว สามารถรับนม

 โรงเรียนได้ใต้อาคารเรียน 2

 -ขอความร่วมมือผู้ปกครอง นักเรียน สวมน้ากากอนามัย รักษาระยะห่าง Social Distancing ตาม

 มาตรการของ ศบค.